
Be «miMadaiii Intcrprctnm oplnlOBllwft. 



Apud Leibnitium legere est : 

c Qui specimen profondissimffi Platonis philo- 
» sophi» cupit « is legat non interpretes etiam 
» veteres, magnam partem in turgidum ampul- 
» losumque sermonem inepdentes, sed ipsum 
» Partnenidem et Timaeum. 

» Quorum ille de Uno et Ente, id est Deo, 
» (nam nulla creatura est Ens , sed entia), admi- 
» randa ratiocinatur ; hic naturas corporum solo 
» motu et figura explicat, quod hodie tantopere 

» novis Dostris philosophis merito sane proba- 
» tur (1). » 

His verbis Leibnitius significat tria se genera 
sententiarum , quae de Parmenide Platonico pro- 
positae sunt, abjicere ac repudiare. 

Alii enim , de libri integritate atque auctoritate 
nequaquam ancipites, certamque hujus operis 
significationem esse rati , Parmenidem illustrare 
conati sunt ; at , in Platone interpretando nimis 
ingeniosi , sua ipsorum placita ilii tribuere non 
dubitaverunt , ita ut ejus doctrinam mutarent et 
corrumperent (2). A quibus longe discedit Leib- 
nitius quum nos hortatur ut « non interpretes , 
magnam partem ineptientes , sed ipsum Parme- 
nidem legamus. » 



(i) l4BibiMiM ( Edit. Doteiis), toDi. IV, pa» |irima, p. 77; tom. V, 
p. 368, 460. 

(2) Plutarchus et Syrlanus {apud Proclum)^ Plotlnus (Ennead., 
IU , IV )» JamMlct^us ( D0 v%yster Mgyft. , VIU) , Proclua ( Th$olog. 
Plaion. , III) , Damascius ( De princip. ) , adeo noo Parmenidem exitu 
tareiitem arMtra|l sont, Mt fn boc libro de tota rerum oniversltate qnaes- 
tlonem agitarl censerent ; sed Platonicum opus, praejudicata opinione, ad 
mysticam interpretationem verterunt , quo facUius suam ipsi doctrinam , 
Mmpe mysUcaiB Oicmsff^ trladera y raagni nominis auetorit|te tue- 
rentur. 

Nbc non fiKrunt apud eos qui graecaa litteras, Romano imperio eferso, 
iostaurare coeperunt, qui lianc opinionem sequerentur. Marsllius enim 
Ficlntis scripsit (Parmenid. praefat.) « Platonem in Parmenide omnem 
,coiBfil^j|uai esaa theolfglan.» Bessiurio autem , « oniiia Dioityali Araopa- 
%\tM decreta in Parmenlde explicata esse, » 

Aliis visnm Parmenidem non esse inter dogma«- 
ticos Piatonis libros numerandnm , at in eo dia- 
lecticam tantummodo exercitationem contineri , 
qua nihil quidquam ad Uquidum perduceretur , 
nec certam ad conclusionem venirent institxitfl& 
disquisitiones ; sed , quibus in disserendo artibus, 
quam captiosa argumentatione uti Eleates con- 
siievissent , per exemplum ostenderetur (l). Leib- 
nitius autem» in Parmenide, c specimen profun- 
dissimse Plafonis phiiosophiae * quaerendum esse 
nos monet. 

Alii , denique, Platonis Parmenidem (2)^ propter 
obscuritatem disputationis , a Platone scriptum 
esse negav€runt (3) ; aut, saltem, quidquid in hoc 
libro disputatur, pro vanis et fallacibus argutiis 
duiere. Nec Parmenidem tantum , sed et alios 
dialogos attulerunt, in quibus inanes, neque 
ullum ad finem propositas disquisitiones Plato- 



(1) Fulsse apad feteres qui summuin Parmealdis finem In dialeciico 
^rtificio ponerent , a Proclo acceplmus ( Commentar. in Parmenid,, 
tom. IV, p. 21, 22, Ed. Cousin). Qu» qnidera Interpretatio ad recen* 
tiores transiit, inter quos Joannes Picus Mirandula (Edit. Bononian. , a, 
f/kA6, p. 2), ut multos arios qui superiore saeculo vixerunt, omlitamus. 

(2) Conf. Clc. De divinat. , 1 , 37. 

« LU in Pbsdro Platonis. » 

(3) Sociicrus,dc Platon. Script., p. 278, sqq., apml Slaiibaum (Palonls 
Parinenides, prol^gom , lib. IV, p. 33t, sqqO- 

x 

nem congessisse aiunt, nebulisque vokntem 
sese involvisse, et absurdas in concatenationem 
inextricabilem sententias implicuisse, Quem igi- 
tur GrcBcia sophislarum insectatorem vidit, et 
commentitiorum philosopborum irrisorem, his 
verbis calumniantur : nempe eum , dum sophistas 
ipsorum telis confoderet, in hoc vitium, quod 
sophistice apud Graios dicebatur, incidisse. 

Quum non vacaret recensere omnes Piatonis 
dialogos, et culpa singulos eximere, Parmenidem, 
prse casteris dialogis spinosum atque argutum 
elegimus, in quo apertissime he&c accusatio, 
quam vana sit , ostenderetur, 

Neque hic quaeritur an acute Plato nonnun- 
quam disseruerit, et sibi aliquid Graii ingenii, 
vernalisque acuminis desumpserit : quetn enim 
inter Graecos scriptorem non acute dixisse inve- 
niemus? Atqui nuUam exstitisse splendidis ube- 
riorem ingeniis gentem perspicuum est; sed, 
vacua ne ac nugatoria arte Plato, quae summa re- 
verentia digna sunt, in lusum verterit, ethuma- 
nam, Dei munus, rationem aspernatus, contra- 
riarum invicem sententiarum propugnalor, hog 
tantum in scribendo qusesierit , ut scitum se et 
exercitatun^ ip dissercndi arte gladi^torem osten^ 
tareU 



^ i. 



•% 




'^i 



Equidem , in Parmebide iDspiciendo diu com- 
moratus , putavi eum non tam obscurum di^ 
cendnm esse , quam arduum legenti , primoque 
adspectu jejunum, et propter acutissimam, altis- 
simamque disquisitionem ingratissimum. Quum 
autem animus in spinosa cito argumentatione 
defatigetur et hebescat, hsBC est inprimis orta ex 
tsedio inconsiderantia , quse obscuritatem pariat. 

In boc igitur dialogo , modo eum diligentissime 
pervolverimus , doctam , ni fallor, rerum disposi- 
tionem, et cum cseteris Platoiiis operibus maxime 
convenientem , progressionemque disserendi cer- 
tam inveniemus ; nec Plato in hac disquisitione 
perspicuas tantum conclusiones aperiet, sed et 
adrairanda , ut ait Leibnitius « de Uno et Ente , 
id est Deo , » ratiocinabitur. 



II 



lle psiMttels, lonlcU «1 Ufffaa^iels pliflosoplils qoos ln SophtoUi 

confkitaYlt Plato. 



Fingit Plato , in Parmenidis principio , sermo- 
nem olim inter Zenonem , Socratem atque Par- 
menidem de metaphysicis fuisse, quem Cephalus 
ex Antiphonte quodam accepit, qui Pythodoro , 
Zenonis Eleatee amico , femiliariter utebatur (1). 

Nempe venisse aliquando Parmenidem ac Ze- 
nonem ad magna Panathensea , senem alterum 
ac venerando adspectu, alterum in flore ju- 
ventse (2). 

Hic Zenonem, praesente Socrate adhuc ado- 
lescentulo, scriptum a se librum recitavisse, 
quo proferret hanc sententiam : 



(1) Plat., Parmenid:, p. 126, 127, a, b. 

(2) Ibid., |). 127, c, d. 

« Quidquid vaga et mutabili ratione labatur , 
nec semper unum et idem ac sui simile sit , at- 
que omnino simplex et individuum, non mente 
comprehendi neque unquam esse , revera , 
posse (1). 

Quibus auditis, quum Socrates, de proposita a 
Zenone doctrina , disputationem instituat (2) , in 
Parmenide de recondilissima philosophia quaestio 
est. Illud enim agitur : quomodo definietur quod 
semper est, neque ullum habet ortum, quomodo 
autem quod gignitur, nec sibi constat ; quorum 
alterum unum semper atque idem est , alterum 
diversum ac mutabile , ita ut nunquam esse vi- 
deatur. 

Hic igitur, in qusestione una , summa reruni 
universa inspicienda proponitur : quid sit in tota 
rerum universilate , et intelligentia comprehendi 
possit ? an quod unum est omnia in se complecta- 
tur, aut nihil sit nisi quod multiplex^ aut, deni- 
que, nibil iii%\ multiplex una atque unum^ in 
rerum natura , appareat. 

Quae quaestio tam magni momenti est, ut sit 
usque ad nostros dies pervecta, et ab antiquis 



(1) Plat.., Parmenid., p. 127, e, p. 12<^. 

(2) Ibid., p. 129, aqq. 

philosophis de iisdem disputatum sit quae hodie 
qdutatis apud nos nominibus disputantur. 

Quod enim apud veteres unum philosophice 
dicebatur, apud nos hodie perfectum et absolute 
infinitum dicitur ; et his verbis Deus ipse signifi- 
catur. Quod auteni imperfectum vocamus , res vi- 
delicet creatas , et qusecumque iu se causam exis^ 
tendlnon habent , id ye\ev^% multiplex d.ixere (1). 

Quos nunc corporeae naturae propugnatores sese 
profltentes audire est , hi olim , quod muitiplex 
et diversum , solum rebus et scitis fundamentum 
supponebant. Qui Deum , et partem nostri melio- 
rem , animum , divinae ut ita dicam auree par- 
ticulam, quanquam sine corpore, sine figura, esse 
agnoscunt , hi olim unitatis fautores dicebantur. 

Quemadmodum autem fuerunt apud nos qui 
in Deo omnia esse ac vi vere ac moveri , nec quid- 
quam ab Deo sejunctum existere putarent, sic 
apud veteres quidam philosophi, nihil nisi uni- 
tatem in rebus existere arbitrati sunt , et neqiia- 
quam existere quod multiplex dicitur. 

Res igitur prsesens antiquis sub nominibus 
agitur, nec disquisitio otiosa et inutilis, sed 
inspectione dignissima videtur. 

De quo id primum consideremus , duo esse 
apud Platonem disputationem genera : alteris 

enim confutet adversarios et alienas demolituf 
opiniones, nihil tamen ipse in locum sufflcere 
vid6tur (1). Alteris quid ipse sentiat iiltro et 
aperte exponit , scientiamque , quam disjecisse 
videbatur , reficit denuo ac coagmentat (2). Prioris 
autem generis esse Parmenidem , satis constat ex 
ipsa sermonis forma et specie (S) ; quem igitur 
aut non omnino explicari et illustrari posse 
agnoscendum est , aut in eo Platonem cuncta ex 
ordine ceterorum philosophorum scita , de pro- 
posita quaestione, et notas opiniones exponere, et 
argumentatione destruere* 

Nunc autem, proferentes ad tempusParmenidis 
ipsius considerationem , praejudicatioue quaerere 
aggredifemur quid de hac re ceteri olim philoso- 
phi , quid deinde ipse Plato censuerit. 

Quee fuerit Eleaticorum doctrina nos docet ipse 
Parmenides, cujus nomine Plato sermonem hunc 
suum inscripsit. His enim versibus , aptid Sim- 
plicium (4), sententiam suam expressit : 



(1) Conf. Sophlsta^, Thesteti, Philaebi argumentum. 

(2) I3t io Republica, in Phasdone , in Gorgia. 

(8) Loquentes enim ipsi inducuntur Zeno ac Parmenides, Bieatki. 
(/i) Simpiicius (in Physic). 

Ou Y*P ^OLXh^ oCtSk VOTiTdv 

J^OTIV &IC(iK OUX SOTU.. y X. T. X. 

Conf. Platon , Sopb., p. 237, 258. Aristote, Met. XIII, 2, p. 761, b. 

Nec dici ore potest , nostra net meiite revolvi 

Quod niliil est 

Nunqiiem ergo, aut semper, de (fuo nune diclmus, ens est} 
Ex niliiloque nitiil fieri sententia perstat. 

Est et idem per seque manens ens semper eodem, 

Si quid namque deest, opus est ens omne deetse (1). 

Nec licet, quanquam ex carmine quod scrip- 
sit de natura paucissima fragmenta supersint, 
ejus placita in dubium venire, propter testimo- 
niorum auctoritatem , quae, a Platone (2) et 
Aristotele (S), aliisque scriptoribus accepta (ft)^ 
Eleaticam doctrinam coUustrant. 

Scilicet , nihil , nisi quod unum admodum at* 
que integrum est , existere ; quod antem multi- 
plex, nequaquam nec uUum in modum esse, 
utpote umbrse simile , atque inani simulacro. 

Unde facile percipi potest Parmenidem ac Ze- 
nonem Physicis praecipue adversatos esse , quo- 
rum doctrinam evertere vellent. Negabat enim 
Heraclitus, prseter ea quae cernuntur oculis et 



T- 



(1) Bessario lios versus ex graeco in latimim vertit (adv. Platon. Ga- 
Inmn. II , 11). 

(2) Plar. (Sophist. Tiieaetet. Euttiyd.) 

Ci) Aristot. (Metapii. Piiysic. Elencti. Sopliist.) 

(6) Ploiin. (Enppad.) Proclns (Ttieol. Platon. in Parmentd.). 

veluti continua agitatione fluctuari videntur, quid- 
quam in rerum natura existere. Nihil non mobile 
ac diversum esse arbitrabatur, nec ullam rem 
revera unam et solidam, simplicem, individuam- 
que agnoscebat (1). Eleatici autem summo sludio 
egerunt ut, omni relicta rerum sub sensus 
subjectarum consideratione , hanc varietatem ac 
nmititudinem , lonicis probatam philosophis, tol- 
lerent. 

Medii inter utrosque Megarici aderant, quorum 
principem fuisse Euclidem accepimus , et, Eleati- 
corum exemplo, physicorum placita confutasse; 
non ita tamen ut, quam tuebatur Entis unit^-' 
tem ac simplicitatem , hanc solam agnosceret, 
et orane sensuum judicium abjiceret. At Ideas 
posuisse , sive aeternas rerum species , quee per se 
exstarent; omnemque complecterentuf essen- 
tiam, nec cum corporibus, sed tantummodo in- 
teripsashaberentconjunctionem. Ergo, quaedam 
una et perfecta , quaedam et multigena diversa- 
que existere : alterum vero ab altero omnino 
sejunctum vivere , nec inter res mutabiles , per- 
petua? vicissitudini subjectas, et eaquae vere sunt 



aM>_HbaaM«tf 



(1) Conf. Plat. (Sophist.), IbiU (TheaBt.), Aristot. (Metaph.). 

uiiam inesse communicationem (1). Sic* incet^ 
tam quamdam opinionis speciem , ac veluti um- 
bram , sensibus relinqui, dempto tamen veritatis 
judicio^etomni cum ratione commercio erepto(2)i 
At si res ipsas , non rerum notitiam conside- 
remus, vitam ac generationem a Megaricis om- 
nino aboleri , quum ponantur principia rerum 
veluti immota, rigida, nec ulla cum rebus com- 
munione : 
Ut ait Aristoteles (in metaphysicis) (3) : 
« Sunt quidam , ut Megarici , qui dicunt non 
» esse potentiam sine actu ^ scilicet eum qui non 
» flediflcat , aedificare npn posse ; sed posse aedi- 
» flcahtem , quo tempore aediflcat ; similiter quo-^ 
» que de ceteris. 

» Inde quam absurda sequantur facile percipi 
» potest. Patet namque quod nemo dedificator 
» erit si non aedificat , nam posse sedificare , aedi- 
» ficatoris proprium est, 

» Similiter autem et de aliis artibus : neftiini 
» suppetit ars quam non didicit et accepit ; ne-^ 



(1) Conf. Arlslot. (Metaph. XIV, 4), Diog. Latrl. ( II, 1D6), Plat. (So- 
phlsi. passim.). 

(2) Aristocies (apud Euseb. prspar. Bvangelici XIV, 17), Aristot. (De 
interp. IX , 10, Elencb. Sophist. XX ,10). 

(3) Aristot. Metaph. VIII , 3. 



f^ 



/ 

V» minem deficit ar§ quam non amisitaliquando...i 
» Quomodo qui cessaverit artifex , jam hon ha- 
» bebit artem , sin autera rursus agere incipiet , 
)► artem subitorecuperabit?. . . * 

» Si igitur caecus est qui non videt , quanquam 
» natura visum habeat , iidem saepius in eodem 
% die caeci et surdi enmt. 

» Quum autem noti sit actus sine potentia 
j» agendi , non fleri unquam poterit quod non fit 
D praesenti tempore. Haec igitur doctrina et mo-* 
» tum et generationem perimit : qui stat, semper 
* stabit ; qui sedet , sedebit aeternum ; si enim 
» sedet, non surget...*. Unde manifestum est 
k aliud esse potentiam , aliud actum (1). » 

Gdmmuni igitur vitio quanquam dissimiles > 
Eleatici, lonici, Megaricique laborabant, quum 
justds intra fines non continerent quam senten* 
tiam amplectebantur* 

Quos omnes ut confutaret , in Sophista Plato 
probavit quse sequuntur : 

Quodque simplex et unum et individuum^ 
quodque multiplex et generatum dicimus, in 
rebus existere (2). 



(1) Conf. Aristot. (De interp IX , la. Elench. Sqpliist. XX, 10.) Ibid. 
(De gener. et corrupt. II , 11-) 

(2) Plat. Sophist. , p. 280, sq(|. 

NoD ea sejuncta, sed necessario conjuncta 
esse , nec posse alterqtrum nisi cum altero mis- 
ceatur, vivere (1). 

Fore tamen ut ambo corrumpantur, si omni- 
modo inter se et confuse conjuncta erint , et sine 
lege mixta, vanescant (2). 

Porro tota intra flnes unius sententiae quaBstio 
hic proposita concluditur : fals^m Eleaticorum , 
Heracliticorum , Megaricorum opinionem esse, 
quia simplex etftbsoluta , nec ullam circumscrip- 
tionem aut distinctionem admittit. 

Quorum sententias, quatenqs nulla admissa in- 
flexione proponuntur, negat se acceptwum Plato, 
sed , ut in se veritatem habeant , oit restrictius 
ponendas. 

Itaque in sophistaimpugnavit eosqui dicebant 
quidquid quodam modo non est ^ nequaquam 
existere posse , his verbis signUiGantes nihil , nisi 
quod absolute , totoque sensu est , existere , at 
qnidquid quavis ex parte quemvis existendi de- 
fectum patiatur, nullum in modum existendi , vel 
minime^ particeps esse(3). Plato autem contendit 



(1) Plat. SophUt., p. 256, 257. 
(?) Sophisl. , p. 25/!i . s(jq. 
(.'{) Ibid. , p. 26t 1 TA\i{. 

hane opiQioneiil dialectice forsaa , non te et facto 
veram stare. Quae quum magDifice primo dicl vi- 
deatur, « qtue non sunt , pro nihilo esse , » couside- 
rata minus probatur^ 

Natura enim rerum , atque ipsa clamat veritas, 
quodam modo non posse adduci ut, praeter id 
quod ex omni parte absolutissimum est , nihil 
reliquum supersit. At nisi fictas et inanes species 
persequaris , postquam esse agnoveris et perfec* 
tissima vita vivere quod simplex et unum et ab- 
solutum est , res tamen infra Deum alias , alium 
in moduni existendi participes esse dicemus , et 
propria saltem , si minus perfecta , vita vivere (1). 

Hisce igitur verbis Plato , quae meminisse in 
Parmenidc inspiciendo erit ♦ apud sophistam 
concludit. 

« Quod sequitur pulchrum vere ac difBcile est : 
• ceeteris omissis, sequi posse et confutare eos 
» qui contendunt quod diversum ac mutabile di- 

> cimus unum tamen atque ideni ac sui simile 

> esse , quod autem unum atque idem « diversum 
» rursus et instabile. Dum enim hanc seqtentiam, 
» quodam sensu veram , toto sensu afflrmant , so-> 



(1) PlaU Sophist., p. 250, 260, 261. 

» phisticam et fallacem efflciunt. Qui autem, ver- 
» borum artifices , quod magnum est parvum esse^ 
» quod sui simile diversum ostendunt , et puerili 
» arte orationem ex omni parte sibi dissentientem 
» afferunt, hos non philosophos esse , sed vere 
» indoctos et imperilos dico (1). » 

Quibus praecognitis , facilius in hac disquisi-' 
lione nostra cursum regemus. 



(1) Conf. Plat. Sophist. (p. 250). 

« ^xelvo V ^dY] )(a\ xA^eic6v df)iia xai xaV^v, x. t. X. » 



m 



Pan prlor PamieDldls, de Ptatonlea Nle«niiii doeirtaui , enarratiw, 

Pars prior Parmenidis , ut supra dictum est , 
Zenonem ac Parmenidem , Eleaticos , cum Socrate 
coUoquentes ostendit : qui quidem nihil putave- 
runt esse quod oriatur et intereat , idque solum 
existere quod semper tale sit, qualem Ideam 
Platoappellat (1). 

Postquam librum Socrates, a Zenone recita- 
tum, exaudiit, quo non multa esse affirmatury 
Zenonem a Parmenide magistro minime dissen- 
tientem agnoscit , quippe qui omnia unum esse 
dixerit; tunc de Zenonis sententia contrpversias 
movere aggreditur (2). 

Quam quidem, derebus corporeis, quae gignun- 



(1) PlaU /'armentd , p. 126, 127, 128. 
(2> Ibid. , p. 128. 

tur, mutanturque «t intereunt, de materia, for- 
san concedet Socrates ; sed quaerit deinde anne 
de re stabili et immutabili idem jure dicere li- 
ceat (l). Contenderat Zen6 , si ea quae sunt multa 
esse statuantur, sequi inde ut eadem et similia 
et dissimilia videantur , quse sententia absurcjis- 
sima est. Socrates autem rebus corporeis et sub 
sensus cadentibus contraria tribui posse neque 
miratur , neque negat ; sed majoris momenti 
quaestionem futuram esse arbitratur , si ad Ideas 
transeat (2). 

Quidquid enim generatum atque ortum dici- 
mus, simulacrum forsan et imaginem esse ali- 
cujusoeterni, diviniquodammodo particeps exem- 
plaris. Ideam igilur, in se unam, individuam ae 
simplicem esse , divisam tamen ac partitam in 
rebus quae gignuntur et speciem aeternitatis imi- 
tantur , videri; quemadmodum sol, ipse integer 
et incorruptus, semper idera ac sui similis, lucem 
suam per omnes terrarum regiones diffundit, et 
quasi sui particulam singulis locis largitur (3). 

Scilicet , hunc in modum verba facit Socrates; 



(1) riat. Parmeiskid.. p. 129. 

(2) Ibid., p. 129, 130. 

(a) Plat.-, Parmenid, , p. 129, 130. 

« Nonne censes esse per se ipsam qnamdam 
» speciem simiiitudinis , et rursus quod per se sit 
n dissimile existere ; utriusque in communionem 
» et me « et te , et reliqua , qude multa appella- 
» mus , Tdnire ; et ea quidem qusB similitudlnis 
» participant, similia., quee dissimilitudinis , dis- 
» similia appellari. Fieri igitur posse ut una 
» eadem que res , utpote similitudinis pariter ac 
» dissimilitudinis particeps « uno eodemque tem- 
» pore similis et dissimilis dicatur. Hoc autem 
» minim admodum fore si quid in similitudinis 
» specie, spectata in se, di^imile invematur, ac 
> vicissim, quod per se diissimile est, similitudinis 
» particeps appareat. 

» Eamdem et unitatis et multitudinis rationem 
» habendam esse (1). » , 

His verbis perspicuum est Platonicam a Socrate 
senteotiam inducl : Non posse per se existere 
qusEf in hoc mundo nascuntur , vivunt ac pereunt, 
Idearum autem nempe Dei, participare queequse 
creata sunt. 

Quod igitur unum per se et immutabile est , 
quamvis natura sua dbsolutum , tamen id esse ut 



(1) P\9ii. Parmenid., p. iSQ, sqq. 

aliquid diversitatis in se admittat : nisi autem hoc 
concedatur (licet in maximas difflcultates haec 
sententia veniat, qua pugnantia inter se et con- 
traria statuere necessitate cogimur), nec posse 
homjnem , nec terrarum orbem , nec , praeter 
Deum, ullam rem autexistere, aut mente com- 
prehendi (1). 

Hoc posito quod sequitur videndum est ; Plato- 
nem adeo non fugit multas de ipsius sententia 
dubitationes moveri posse , ut quidquid adversus 
Idearum doctrinam objectum unquam fuerit, ipse 
prsempnstrare audeat , et Parmenidem inducat 
contra ipsius placita graviter disserentem. 

Tria sunt genera dubitationem , quas, ab ipso 
Platone excogitatas , aflferat in disputalionem 
Parmenides : 

Primum enim in ambiguo esse quarum rerum 
JdecB ponendsB sint (2), quse quaestio ad eos trans- 
vecta , qui grflecas litteras apud recentiores in- 
stauravere , longam et pervicacem inter Scholas-- 
ticos philosophos controversiam movit. 

Deinde, incertum esse quonam vinculo Idece 



(1) Coiif. Piat., in nepubllc, lil). VI, VIl Ibid., in Theslet., passim. 
Ibid., in Pbilo&b., passim. Ibid., in Sopbist., passim., ctc. 

(2) Piat. Parmenid.t p. 130, sqq.Dehoc, conf. Arislol. (Mel. 13, 
S42. 1, 3a, VII, p. 160.) Piat. (Republic, Tim., PbcBdon.) 

cum rebus creatis conjungantur , nec facile per- 
cipi posse ideam totam in se contineri, et eodem 
tempore in aliis rebus versari, Quod et ab Aristo- 
tele Platoni objicietyr (1). 

Denique non posse species illas rerum , per se 
unas et immutabiles , quales a Socrate positee sint, 
humana mente comprehendi , quae , quum non 
perfecta et absoluta sit , nihil perfectum neque 
absolutum intelligere potest (2). 

Hic fingit Plato longam a Parmenide disputa- 
tionem iniri, qua ostendere videtur de hoc, quod 
unum dicitur, de boc etiam, quod multiplex, sen- 
tentiam quamlibet deque admitti ac redargui 
posse. 

Sed revera Partfienides, iisdem quibus Eleatae 
adversus adversarios uti consuevissent disserendi 
artibus, suam ipse doctrinam refellens atque im- 
pugnans inducitur (3). 

Quae licet argutissima disquisitio sit , totam 
sibi constare orationem, et ex orani parte secum 
j psam consentire , videlicet claram ac dilucidam 
fieri posse forsan hic locus ex ipso Parmenide 



(1) Aristot.y Metaph., passim. Dehoc,conf. Plat. (Phoedon.) 
(J) Plat., Parmenid., p. 133, 134. Ibid., JiepuMic.y lib. VI, VII. Ibid., 
Jkfeno^ passim. 
(3) Piat. Parmenid,^ p. 137, sqq. 

Doslro excerptus iirdicabit : quem, si quum cum 
priori explanatione contulerimus, Sophistae argu^ 
mentoplane concordare, et expeditioremadiniel* 
ligendum Parmenidem aditum aperire, constabit. 

Nempe scripsit Plato in medio Parmenide : 

c Quum dicimus tiic aliquid non esse , signifi- 
» camus ne id sensu quodam esse, sensu autem 
» quodam alio non esse? An his verbis signiflca- 
9 mus id quod nan est absolute et omnino non 
9 esse , nec ullo modo existendi esse particeps ? 
» Ita est. Hic nihit ab sensu secatur aut stringi- 
» tur(l). » 

Unde pati3t, non easdem esse omnes, quse in 
Parmenide proponuntur, opiniones : alias enim 
absolute, aliias restrictim proferri. 

Quod nisi attenderis^ jara non poterisva- 
rias positiones dispicere et segregare : putabis 
Platoneni semper in eadem revolvi, nihil per sub- 
tilissimam argumentationem profici , nnllum esse 
disputationis exitum. 

Contra autem si verum positionis cujusque 



(1) Plat. Parmenid,^ p. 163, c, c2 ; 

« ndtepov ouy, &cav f^jiev \i^ elvai ti , icibc oOx. elvai 9a{xkv asCtxb , inbc 
II cTvai ; fi touTO t6 ^i\ Im , XeY(J(>ievov, dicXco^ 9T)[ia(vei &ct ou$a|icb{ ou- 
6a(xvi ioTiv , oM mi (AeT^x^t o09(a< x6yi \Li\ 6v ; dic^ouTcaTa (i^v ouv. QOr^ 
ftpa 66vaiTO eXvai dlv t6 (Jifj dv, oOtc &XX(ik oi>dx|Juu>( 0V9(a^ \uxi)itw,it 

sensum apprime interpretabere, omnia in Par- 
menide scienter ordinata intelliges/ Nempe , tres 
Eieaticorum , Heracliticorum , Megaricorum opi- 
niones, sicut in Sopliista et in PIiilGebo, singulas 
vicissim impugnari et refelli, ita ut clarum et 
perspicuum sit solam Platonis sehtentiam veram 
ac probabilem esse. 



IV 



BxpHcantiir y/mrim Pannenldto de ano et miiltlplke •omptloM». 

yenimus ad posteriorem Parmenidis partem, et 
propositas de uno dialecticas sumptiones. 

Haec autem disputatio duas partes habet , qua- 
rum priore quid futurum ^t unum sit , investiga- 
tur, posteriore, quid, si unum nonsit (1). 

PAR8 PRIOR. 



POSITIO PRIMA. 

ff A me ipso exordiar, meaque sumptione , ait 
» Parmenides, qua tmum ipsum pono (2). » 



(1) PUt. Parmenid. , p. 137, e, d. 
(3) Ibid. 

Prima igitur a Parmenide proponitur Eleatica 
de rerum natura seutentia : 

Quod unum est , absolute et omnino unum , 
simplex , individuum , nibil aliud in se quam uni* 
tatem admittere , repudiata omni diversitate ; ita 
ut nibil sit quo terminari aut finiri pos^it, nec in 
eo sit quidquam praeter ipsum (1). 

Ea est inenarrabilis (nam verbo terminetur et 
vanescat) unitas, primaque Aiexandrinorum pbi- 
losopborum bypostasis, quam nec dicere , nec ra- 
tione comprebendere fas sit. 

Quam adversus absurdam opinionem multa bic 
a Platone conscripta evolvit Parmenides. 

Ostenditur quod absolute unum intelligunt, 
nuila alia re quam unitate ipsa terminatum , ra- 
tionis admodum expers esse ; si enim cogitari id 
velint , binc saltem aliquid novum praeter unita- 
tem tribtti et addici necesse est , nempe banc ca- 
dendi in intellectum bominis datam facultatem ^ 
qua duplex nt ita dicam et multigenum fit quod 
unum significabatur (2). 

Fatendum igitur, si quis orationem suam sibi 
constare studet, nec sensu» nec opinione, nec 



(1) Plat. Parmenid.f p. 163. e, d. 
(3) Ibid., p. 130, d, p. 140, a, 6. 

scientia poese capi , nec esee , nec vivere po3se 
quod in se nulium modum nec terminum admit- 
tat , quo possit de^mri* 
Huc adacta Eleaticoram Qpinio {%)• 



n 



POSITIO SEGUNOA. 

Quaerendum igitur quid vere esse debeat quod 
unum dicitur. 

Gui concedendum et attribuendum constat 
qusequse ad existendum requirat (2)» et neoesse 
est aliquan^ diversitatem contineat (3)^ et in eo 
contraria conjuncta sint. 

Sit igitur et unum et multiplex (&) ; et in se 
ipso et extra se ipsum (5) ; et immobilet quatCK 
nus in se ipso mt» et mobile^ quatenus ex ae 
ipso egredietur (6) et in mentem cadet. 

Sic diversum una atque idem , hec IScet con* 



(1) ViMiuPwrmBnid,iP*W,a^h4 

(2) Ibid. , p. 1/^2 , c, d. 

(3) Ititd., p. IftS, cif b* 

(4) Ibid., p. 145, a , d, 6. 

(5) Ibld., p. 145, d, e. 

(6) Ibid., p.l^e, a, b^C' 

trark sint (1) , videbitur, et rationis jani Don ex^- 

pers , et esse et iDtelligi poterit, et certo Domine 
appellari (2). 



ni 



POSITIO TERTIA, 

r 

Hic autem aliquid objiciendum occurrit. 

Quod necesse esse probavimus, quoinodo fieri 
potest , videlicet quod unum et individuum dici- 
tur contraria in se conjuncta admittere (3). Quod 
enim contrarium , nonne excludit et rejicit con- 
trarium (&)• 

Hoc posito, reih Plato fusius argumentatione 
enodat : responsio quidem haud difflcilis. 

Si quid unum ac multiplex eodem temporis 
puncto esse non licet , fas erit quod unum deinde 
multiplex evadere, ex immobili , mobile fleri ^ ex 
eodem , diversum, ordine ad vicissim (5). 

Sic, heec opinio quae sibi repugnare videbatur, 
eliicet tandem, fitque persf^cua. Nempe quod 



(1) Phit., Parmenid,^ p. IftO, <i, 6, p. H7, 
(3) Ibid., p.155, 156, a. 



%~w — » ■ — » — ^- 

(3) Ibld., p 15C, b. 
(k) Ibid., p. 156, c, d, e. 
(5) Ibid., p. 156. 



^ 

modo ntium erat , modo multiplex , quod muUi- 
plex, modo unum evadit, et omnia labentibus 
seeculis mutantur (1). 

Hoc conclusione reperit Plato, unitatem et 
unam et multiplicem esse, posse existere una 
duo contraria , quum alterum in alterius naturam 
perpetuo convertatur (2). 



IV 



POSITIO QUARTA. 

Hinc , ut ratio disserendi prsecipiebat ^ novum 
hunc solvendum nodum proponit, Platonis inter- 
pres, Parmenides, 

Qaum necesse sitconjuncta quod unum, quod- 
que muitiplexexistere, nec posse alterutrum nisi 
cum altero misceatur intelligentia comprehendi, 
queerendum est quem in modum ambo conve^ 
niant. 

Quid patietur quod est diversum , si una cum 
boc (3) quod unum est , existat ? 



(1) Plau, Parmenid., p. 157, a, b. 

(2) Ibid., p. 157, e. 

(3) Ibld., p. 157, d, f. 

Supervacaneqm est praemonere hanc, de qua 
nuDC agetur, unitatem, non unitatem absolute 
unam Parmenidis esse, quoniam bic ponitur 
quod multiplex cum ipsa unitate conjunctum. 

Quod unum dicitur, babendum est quale id 
Plato definiit ac circumscripsit, aliquam in se 
diversitatem admittere, 

Hic autem duas positiones inspicere est. 

Altera enim, quod unum est, qubdque diver- 
sum, non tantum una existere, sed mutuo com-^ 
mercio conjungi , et coihmisceri. 

Altera, ommino disjuncta stare, quod Megaricis 
probatum , ut supra dictum est. 

Porro priorem, quae ab ipso probatur, posi- 
tionem considerat Plato. Quaerit enim, ut.ip- 
sius verba usurpem , quid patiatur quod mul- 
tiplex dicimus , ubi cum unjtale copulatum 
est (1).. 

Quod facile pernoscere est : eadem enim ^ 
quod unum , [quodque diversum , mutata vice 
patientur. Quod multiplex, unitatis particeps, id 
est unum quadam ex parte , fiet ; at rursus , et 
uno multiplex quovis modo , quod unum , eva- 
det. Diversa quseque, una et multigena, mo-^ 

(1) Plat. , Parmenid., p. 158, a^b,c,d. 

bilia necnon immobilia , eadem ac diversa , om- 
nia in se contraria, et inter se repugnantia con- 
jungent (1). 



POSITIO QUINTA. 

Binc , postieriorem arripit positionem Plato , 
in qua Kingitur quod unum est quodque multi- 
plex' existere , sed alterum ab altero omnino se- 
junctum. 

Postquam enim queesivit , quid alterum cum 
altero miitum pateretur, nunc aptissime rogitat 
annon de boc quod diversum est aliter fieri 
possit , etiamsi concedatur quod unum et indivi- 
duum est existere (2). 

Nam longe alia res est , si ambo sejuncta , et 
omni commercio carentia ponantur : nec satis est 
utrumque existere, sed oportet ea posse con- 
jungi, commisceri, copulari, nequaquam autem^ 
sicut apud Megaricos, separari. 

Hic igitur, quemadmodum in Sophista compro- 



(1) Plat., Parmenid., p. 159« a, 6< 

(2) Ibtd., p. 150, r,d. 

batur optinie , falsani atque absnrdam Megaricis 
opitiionem esse. 

Si fingas quod multiplex omnino solum et se- 
junctum existere , ad id adigeris ut neges esse 
quod multiplex Vocas, et in Eleaticorum insi- 
pientiam revolvaris. Quod enimomni parle mul- 
tiplex, ac diversum, ac mobile sit quomodd possis 
uno nomine (l) totum , una et eadem ratione 
comprehendere ? Quid de eo possit aflirmari , 
quod perpetiia diversitate labatur et fugiat, et in 
nihiium abeat? Itaque reliabimur in hanc opinio- 
nem, quod unum absolute et individuum est so- 
lum existere (2) , quamquidem ut vacuam et ina^ 
nem confutavimus. 



Subtilis igitur, nec usquam abrupta disputa- 
tionis ratio, ita ut in hac argutissima disquisitione 
elnceat ordo at compositio. 

Scilicet de metaphysicis positia queestio est , 
utrum quod est unum an diversum esse dicen-^ 
dum sit« 



(1) Plat., Parmmid.,p. 160, a. 

(2) Ibid. , p. 160, 6,0,(1, e. 

Tres autem pbilosophorum sectse non conve* 
nienter Platonicse opinioni responderant« Proinde 
Plato priores arripit Eieaticos, qui putabant nibil 
nisi unum esse, ostenditque banc opinioneni ab 
se ipsam everti ac destrui : in qua ^ dum perfec^ 
tissimam existendi rationem inesse volunt ac fa- 
bulantur, nibil non vacuum et nibilum est. 

Dein , quid ipse sentiat exponit : utrumque ^ 
quod unum , quodque diversum existere , et con- 
juncta necessario esse , et alterum in alterius na-» 
turam perpetuo verti et commutari. 

Denique , non satis est Eleaticos confUtasse : 
non satis est existere utrumque , quod isti nega^ 
verunt. Sed necesse et ea probari conjuncta , non 
sejuncta existere. 

Qui commixta esse opinantur, verum cogitant. 
Falsum et absurdum , qui sejuncta, Megarici 
nempe , sentiunt. 

Quod multiplex, abstracta upitate, perit : quod- 
que unum , si solum reliqueris , perit : namque 

» 

res ita ad Eleaticam positionem*revolvitur. 

P&RS POSTERIOR. 

Nunc aderunt Heraclitici , quos eodem modo 
confutare Piato aggredietur. Negant enim esse 
unitatem : ostendetur autem biaec opinlo vera esse 
si restricte eam interpreteris , sin autem , quam 
late sensus verborum patet , acceperis , ad id te 
adigere, utneges aliquidexistere, aliquid intel- 
ligi et cognosci posse. 



VI 



POSITIO SEXTA. 



Si restricte ais non esse quod unum et simplex 
et individuum vocamus , significas esse quaedam 
una , queedam alia non esse. 

Ergo si hanc in sententiam interpreteris quod 
dicitur, unitatem non esse , haec nostra , quan- 
quam existendi non particeps , unitas , vere est , 
ac percipi potest ; cerlisque modis definitur (1) , 
nec infraudem trahet aniraum, sed certa scientia 



(1) Plal,, Parmenid. , p. 160, a, b. 

capietur (1)« Quod non foret, si absolute diceres 
et toto sensu quoit unum , non existere. 

Qua in positione omnia consentanea : scilicet 
verum est essequod multiplexet diversum aiiint 
et ab unitate discrepare (2) , propriumque et 
stabUeni et pecuUarem in modum ei^istere^, 

Sin autem aliter interpretabere haec verba, 
qudd unum^ non ^ari^l^r^, utrumque vanescere 
sentie^ , quod supra diximus (3). Hic , in preesenti 
positione nostra, utrumque esse dicitur : con- 
traria ambo in se continere , qu3e quidem , repu- 
gnantia, mutatione continua conciliantur (li) : 
quod unum, fitmultiplex, quodmultiplex, unum : 
quod immobile fit mobile, quod mobile autem 
immobile rursus evadit. 

Sed alium interpretandi modum quibusdam 
accipi diximus (5) : quod quidem hisce verbis 
praemQnuit Plato , in l^ac suprema disquisitionis 
positiope : 

« Quum dicimus hic aliquid non esse , signi- 
» ficamus ne id sensu quodam esse, sensu autem 



(1) Plat., Parmenid,, p. 1G0, c. 

(2) Ibld. , p. 160, d. 

(3) Ibid., p. 160, e. 

(4) Ibid.^p. 161,162. 

(5) Ibid., p. 103, a. 

> quodam alio non esse ? An his verbis sigaifi- 
» camus id qaod non est absolute et omnino 
» non esse, nec ulio modo existendi esse par- 
» ticeps? » 

t To 3e {X39 foriv oxav Xlyttt/xevf cepa fx)? deXii^ rc Qinudvu 
» ^ ova&^ omMcixv tovro) 6 flb/ cp(0|xev fx)? £&«( ; Trorepov 
» oSvf jotav f odfxev fxsj eTva/ ri » ir^ ouk eTvae fifxev ouro , 
» Trd)( ds efvat (1) ; » 

HactenuSf prior interpretatio erat : quod sim- 
plex et unum aliqua ex parte , utpote cum multi- 
plici et diverso commixtum et copulatum , non 
existere affirmabamus. 

Nunc, quid altera interpretatione data futurum 
sit , quaeretur. 



VII 



POSITIO SEPTIMA. 

Ponamus cum Heracliticis quod unum dicitur 
non esse , id est nullo modo (2), nulla ex parte » 
nequaquam esse , nec posse ulla ratione exis- 
tendi esse particeps : iude , quam multa nec tan- 



(1) Plal., Purmenid., p. 1i3, 6, r, 

(2) Ibid. , |i. 163, a, b, c, d. 

toin quod ad unitatem sed et quod ad multiplex 
attinet falsa et absurda conseqnuntur. 

Quod unum si non est (1) , nec erit , nec perire, 
ncc nosci poterit, nec mobile nec immpbile 
fiet (2} , nec ijllis encistendi modis definietur, sive 
id in seipso consideremus, sive cum ceeteris rebus 
conferatur, Kjus igitur neque scientia, neque 
opinio , neque sensus , neque definitio , neque 
pomen erit. 

Quid ergo jam superest? Nihii nisi quod mul- 
tiplex. Hpc autem absque unitate esse non po- 
test (3). 

Forsan, adspectu primo , credideris id posse 
per se , solum , existere ; quosque , unitati con- 
junctum existendi modos babuit abstracta uni- 
tale retinere. 

Verum si diligentius rem attendas , si animo 
tecum reputes necesse esse aliquid unum et in- 
dividuum existere ut omnes quibus constat quod 
multiplei^ et diversum diximus partes vere sint , 
^i cogitaveris diversa queeque ex partibus indivi- 
duis coagmentari , tum intelliges , unitate deleta, 



(1) Plat., Parmenid. , p. l6/i , a, b^ 
(3) Ibid. , p. 164, c,d, 
(3) Ibid. , p. 16^5« a. 

posse negari quidquid in hac posiUone verum af- 
firmaveris , nec tantum modo quod unum , sed et 
quod multiplex sit Heracliticos ad nihilum co- 
gere (1). 

« Itaque , ait Plato , si nihil unum esse dice- 
tur, nihil neque unum» neque diversum super*- 
erit, nemo enim, absque partibus individuis 
aliquid diversum sibi fingere potest. » 

Ev depa ee iifi iaxiv, oi do^a^etai rt Tm aXk&v iv ilmi , 
oiSk TToXXa. Aveu yap evo; TroXXa do^aaai dSivctzov (2). 

Id est , nihii jam restat quod vel rebus diversis, 
in hac Heracliticorum opinione attribui possit : 

«Quaeque autem propria babere videbatur 
'» quod multiplex vocavimus , adempta unitate, 
» nec re , nec opinione servat. » 

« Ev cHpx ei ^Y) ton > 'coc/lx oiiu eativ, oiizz 3o$a?eTai ev 
» ovre TToXia (3). » 

Igitur Heraclitici non modo unitatem dclent 
dum se diversitatisfautores declarant, sed et hanc 
ipsam diversitatem destruunt quam tutari et de- 
fendere meditabantur. 



(1) Plat. , Parmenid.^ p. 666, a. 

(2) Ibld. , p. 166, 6, c. 

(3) Ibid., p. J66, c<, e. 

« Dici potest , toto verbi sensu , absoluteque , 
» nihil esse nisi quaedam una sint. » 

« OuxoOv xat 6v}lriSdYtV d etTToifxev, ev e« uyi ImiVy oii3ev 
eTTiv, opSw; «v eiTiot/jtev (1-) 5 ■ 

His verbis Plato tertise opinioni considerationi 
finem imponit, quam sicutet prius Eleaticorum 
et Megaricorum scita , absurdam esse compro- 
bavit : 

« Sequitur, ait , si quid unum est , quod unum- 
» quodque et diversum dicimus omnes existendi 
» modos suscipere sive utrumque in seipso spec- 
» tes, sive alterum<;um altero confei^as ; siti au- 
» tem nihil unum est neutrum ullo modo exis- 
» tendi particeps nec esse , nec videri posse. » 

« Etp^oQw Toevuv ToOri Te, xai oTt, &; eotxev, ev etr 
» 29Ttv, erre firi wtiv, airi rs xat ToXXa , xai TCpo; avxi }iai 
» ^rpo; aXXy,X« , ndyxa 7:avz(»>^ eaTt Te x«i ovx WTt , y-at cpa(- 
» veTat Te x«t ov cpatveTat. AXriOecjTaTa (2). » 

Itaque, nisi quam in Parmenide elueere dispo- 
sitionem ostendemus , ea a nobis ipsis tanquam 
commentitia fabula, lemere sit flcta quomodo 
contendi possit Platonem in hac disquisitione lu- 



j* ♦ 



(i) Plal. , Parmenid., p. 366, c. 
(2) Ihid., p. 166, e. 

Bisse et inanes nullum ad finem argutiosas spec* 
tavisse. Nonne enim easdem res et eamdem fere 
ordinationem in Sophista Philoeboque ac in Par- 
mcnide invenireest? Nonne eademin his scripta 
et disputata quae siccius, fateor, et argutius in 
Parmenide disseruntur? 

Nunc demum , si cui dubium adhuc esse videa- 
tur Platonem ante omnes ab sbphistis aversatum 
fuisse, at, fidem in eosummam, et dubitationis 
fugam inesse nos doceant , quae ipse de scepticis 
in hunc morem (apud Phoedonem) locutus est : 

» Sunt qui in rationis contemptum , sicut qui- 
» dam in humani generis odium , incidant : quse 
» maxima calamitas est. Et ob eamdem causam 
» illi humanum genus , hi rationem aversantur. 
» Alterum enim oritur postquam alicui immerito 
» confideris, et hominum ignarus, quem fidum 
» putabas , malum et mendacem expertus eris. 
» Quem in morem si fueris saepissirae delusus, 
» maxime autem ab his quos tibi amicissimos 
» ducebas in fraudem raptus eris , humanum ge- 
» nus oderis, neque uUum jam superesse bonum 
» fidumque hominem affirmaverig. Cujus tamen 
j» fuit culpa nisi ejus qui se homioibus raiscuerit 
» antequam eos cognosceret. 

» Sic ubi aliquis ratiocinandi expers falsam pro 



-r^ lik. 

» vera argumeDtatioDem duxit , et iu hoc saepe vi- 
» tium incidit , ip3am rationem , ipsum iutellec^ 
» tum incusat» nec in se errorem et culpam reji- 
» cit, quanquam ipse sit, solusque^ vituperatione 
» dignus; mox rationem odit, verbisque impu* 
» gnat , seque ipsum scientia et veri cognitione 
» defraudat (1). » 



(1) Plato (Pboedon}, r*9U 

